stanford-oval/wikipedia huggingface dataset:
Tikkukaramelli

Tikkukaramelli kääreessään.
Tikkukaramelli eli tikkari on paperi-, puu- tai muovitikun päässä oleva imeskeltävä tai nuoleskeltava makeinen. Tikkukaramelleja on erimakuisia, -värisiä ja -muotoisia. Niiden makeutta tuova valmistusaine voi olla esimerkiksi sokeri tai tärkkelyssiirappi, johon lisätään väri- ja makuaineita.
Tikkareita on helppo valmistaa itsekin.
Ostettavista tikkukaramelleistä löytyy mainintoja suomalaisesta sanoma- ja aikakauslehdistöstä ainakin jo 1920-luvun puolivälistä lähtien. Tikkukaramellien valmistus oli aluksi tyypillisesti paikallista. Tämän seurauksena suomalaisessa terveydenhoidon lehdessä pakinoidaan vuonna 1936, että pikkuliikkeiden valmistamien tikkukaramellien syöminen saattoi värjätä syöjänsä virtsan "vaikka minkä väriseksi".
Aiheesta muualla

Kuvia tai muita tiedostoja aiheesta Tikkukaramelli Wikimedia Commonsissa
Eräs tikkukaramellin valmistusohje (englanniksi) (madehow.com)
The Rainbow Thief

| The Rainbow Thief |
| --- | --- |

Ohjaaja:  Alejandro Jodorowsky
Käsikirjoittaja:  Berta Domínguez D.
Tuottaja:  Robert Taicher Vincent Winter
Säveltäjä:  Jean Musy
Kuvaaja:  Ronnie Taylor
Leikkaaja:  Mauro Bonanni
Pääosat:  Peter O'Toole Omar Sharif Christopher Lee
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Rink Anstalt Timothy Burrill Productions
Ensi-ilta:   Toukokuussa 1990  Syyskuussa 1990 Venetsian elokuvajuhlat  19. tammikuuta 1994
Kesto:  87 minuuttia
Alkuperäiskieli:  englanti
Budjetti:  10 000 000 USD (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
The Rainbow Thief on vuonna 1990 ilmestynyt kulttielokuvatekijä Alejandro Jodorowskyn ohjaama brittiläinen draamaelokuva, jonka pääosissa ovat Peter O'Toole, Omar Sharif ja Christopher Lee.
Juoni

The Rainbow Thief kertoo omalaatuisesta prinssi Meleagresta (O'Toole), joka päättää eräänä päivänä luopua koko omaisuudestaan ja asemastaan ja elää omaa elämäänsä.
Näyttelijät

| 0 | 1 | 2 |
| --- | --- | --- |
|  Peter O'Toole  | … |  Prinssi Meleagre   |
|  Omar Sharif  | … |  Dima   |
|  Christopher Lee  | … |  Rudolf von Tannen   |
|  Francesco Romano  | … |  Marcus   |
|  Jude Alderson  | … |  Hortensia   |
|  David Boyce  | … |  Klovni   |
|  Jane Chaplin  | … |  Lady Jane   |
|  Brigitte Barclay  | … |  Sateenkaarityttö   |
|  Carolyn Cortez  | … |  Sateenkaarityttö   |
|  Peter Dennis  | … |  Winter   |
|  Joanna Dickens  | … |  Ambrosia   |
|  Edward Donovan  | … |  Rolf   |
|  Linzi Drew  | … |  Madame Rainbow   |
Tuotanto

The Rainbow Thief kuvattiin Puolan Gdańskissa, Pommerin voivodikunnassa 10 miljoonan dollarin budjetilla.
The Rainbow Thief on Alejandro Jodorowskyn viides kokopitkäelokuva ja ensimmäinen brittiläinen elokuva.
Julkaisu

The Rainbow Thief sai ensi-iltansa Isossa-Britanniassa toukokuussa vuonna 1990. Elokuva esitettiin Italiassa Venetsian elokuvajuhlilla syyskuussa vuonna 1990. Elokuva pääsi Ranskassa teatterilevitykseen 19. tammikuuta vuonna 1994. Saksassa elokuva julkaistiin DVD:lle 19. marraskuuta vuonna 2009.
Aiheesta muualla

The Rainbow Thief Internet Movie Databasessa (englanniksi)
The Rainbow Thief AllMoviessa. (englanniksi)
Tvigle

| Tvigle |
| --- | --- |
Verkkosivusto:  http://www.tvigle.ru/
Tyyppi:  VOD
Rekisteröinti:  Ei tarvita
Kielet:  Venäjä
Omistaja:  Egor Yakovlev
Avattu:  2007
Nykyinen tila:  Aktiivinen
Tvigle on nettisivusto, videosyndikointiverkko sekä Over-the-Top (OTT) toimituspalvelu, joka tarjoaa mainos-tuettuja TV-ohjelmia, webisodeja ja muita videoita esimerkiksi BBC Worldwidelta, Foxilta, Nickelodeonilta, Channel Onelta sekä muilta pienemmiltä nettisivustoilta. Tviglen videoita pystyvät näkemään vain Venäjällä ja Ukrainassa asuvat ihmiset Flash Videon ja HTML5-formaatin avulla, sekä 288p:n, 360p:n, 480p:n ja 720p:n HD:nä.
Tvigle on yksityisessä omistuksessa oleva yritys, jonka perusti Egor Yakovlev vuonna 2007, mutta vuodesta 2009 eteenpäin Allianz ROSNO on omistanut siitä 25 prosenttia.
Tvigle on tunnettu erityisesti sen kehittämästä Versus-lyhytanimaatiosarjasta, jonka jaksot olivat todellinen hitti Venäjällä vuosina 2009 ja 2010.
Käännös suomeksi
Louhi (vakuutusyhtiö)

Louhi oli vuonna 1917 perustettu suomalainen vakuutusyhtiö. Se oli joutumassa konkurssiin vuonna 1971, mutta konkurssi vältettiin sen siirtyessä Pohjolan omistukseen. Yhtiö oli alkujaan rakennusmestarien perustama ja omistama. Se kuului muun muassa vuonna 1953 perustetun Rakentajain konevuokraamon omistajiin.
The Buddha of Suburbia

| The Buddha of Suburbia David Bowie |
| --- | --- | --- |

Studioalbumin tiedot
 Äänitetty : elokuu 1993
 Studio : Mountain Studios, O'Henry Sound Studios
 Julkaistu: 8. marraskuuta 1993
 Tuottaja(t): David Bowie, David Richards
 Tyylilaji: rock, pop, ambient, jazz, elektroninen musiikki, kokeellinen musiikki
 Kesto: 55.26
 Levy-yhtiö: Arista
David Bowien muut julkaisut
| Black Tie White Noise 1993 | The Buddha of Suburbia 1993 | Outside 1995 |
The Buddha of Suburbia on David Bowien vuonna 1993 julkaistu studioalbumi.
Kappaleet

Kaikki kappaleet on kirjoittanut David Bowie.
Buddha of Suburbia – 4.28
Sex and the Church – 6.25
South Horizon – 5.26
The Mysteries – 7.12
Bleed Like a Craze, Dad – 5.22
Strangers When We Meet – 4.58
Dead Against It – 5.48
Untited No. 1 – 5.01
Ian Fish, U.K. Heir – 6.27
Buddha of Suburbia (feat. Lenny Kravitz) – 4.19
Kokoonpano

David Bowie – laulu, kosketinsoittimet, syntetisaattori, kitara, saksofoni, perkussiot
Erdal Kızılçay – kosketinsoittimet, trumpetti, basso, kitara, perkussiot
Rob Clydesdale – kitara kappaleessa "Bleed Like a Craze, Dad"
Paul Davidson – basso kappaleessa "Bleed Like a Craze, Dad"
Isaac Prevost – rummut kappaleessa "Bleed Like a Craze, Dad"
Mike Garson – piano
Lenny Kravitz – kitara kappaleessa "Buddha of Suburbia"
Arvostelut

Allmusic: () linkki
Pitchfork: 7,8/10
Tvillingstinden

Tvillingstinden
| --- | --- |
Sijainti:  Tromssan lääni,  Norja
Vuoristo:  Lyngsalpene, Skandit
Korkeus merenpinnasta:  1 437 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tvillingstinden on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1 437 metriä. Samaan vuorimassiiviin kuuluvat myös mm. Stortinden (1 512 m) ja Forholttinden (1 400 m).
Tulevaisuuden tasavalta

| Tulevaisuuden tasavalta> Repubblica Futura |
| --- | --- |
  
  
  
Perustettu:  24. huhtikuuta 2017
Johtaja:  Mario Venturini (pj.)
Ideologia:  liberalismi EU-myönteisyys
Poliittinen kirjo:  keskusta
Parlamentti:  6 / 60
Kansainväliset jäsenyydet:  Euroopan demokraattinen puolue
Nuorisojärjestö:  Generazione Futura
Kotisivu:  www.repubblicafutura.sm
Infobox OKNimi-testi OK: 
Tasavallan tulevaisuus (ita. Repubblica Futura) on sanmarinolainen liberaali puolue. Se aloitti toimintansa vuonna 2017, kun kaksi keskustalaista puoluetta (Alleanza Popolare ja Unione per la Repubblica) yhdistyivät.
Vuoden 2019 vaaleissa puolue sai kuusi paikkaa maan parlamentissa.
Ideologia ja näkemyksiä

Puolue määrittelee itsensä kaikille avoimeksi liberaaliksi puolueeksi, joka haluaa luoda dialogia muiden puolueiden kanssa. Sen mukaan San Marinolle on edullista kannattaa vahvaa kansainvälistä yhteistyötä ja mm. houkutella maahan lisää turisteja sekä yrityksiä..
Vuoden 2019 vaaliohjelmassaan puolue ajoi mm. seuraavia asioita:
Vapaaehtoiseen palvelukseen San Marinon asevoimissa pitäisi kannustaa, ja näiden palvelukseen astuvien tulisi saada siitä rahallista korvausta.
Maan tulee syventää suhteitaan EU:n kanssa ja pyrkiä pääsemään käsiksi unionin sisämarkkinoihin.
Pyrkiä energiaitsenäisyyteen ja eroon fossiilisista polttoaineista vuoteen 2030 mennessä ainakin rakennusten ja asumisen osalta.
Toistorakenne

Toistorakenne eli silmukka on ohjelmointikielten rakenne, joka toistaa annettua ohjelmakoodia, kunnes annettu ehtolause ei enää evaluoidu todeksi. Toistorakenteen sisältämää lohkoa voidaan toistaa tietyn määrän kertoja, kerran jokaiselle kokoelman jäsenelle, kunnes jokin ehto on täytetty tai määräämättömäksi ajaksi. Silmukat ovat kätevä työkalu ohjelmoinnissa, sillä niillä voidaan toistaa automaattisesti tiettyä komentoa tarvittavan monta kertaa vaivatta Boolen algebran mukaisesti.
Useat ohjelmointikielet tukevat eri muotoja, mutta eivät välttämättä jokaista muotoa. Sivunkuvauskielet kuten HTML ja kyselykielet kuten SQL eivät yleensä tue toistorakenteita.
While-rakenne

while- rakenteessa ehtolause tarkistetaan jo ennen lohkon suorittamista ja tästä syystä tämä ohjausrakenne tunnetaan usein myös nimellä pre-test loop (karkeasti käännettynä: esitestisilmukka).
Java-kielessä, C-kielessä ja C++ -kielessä while-silmukka kirjoitetaan seuraavasti:
while (toistoehto) {
    /* toistettava ohjelmakoodi */
}
Python-kielessä taas seuraavasti:
while (toistoehto):
    #toistettava ohjelmakoodi
Python-kielessä ei ole erillisiä silmukan alku- eikä loppumerkkejä. Siksi sisennys eli rivien alussa olevat välilyönnit ovat erityisen tärkeitä.
Ruby-kielessä on until-rakenne, joka on käänteinen while-rakenteelle: lausekkeen ollessa tosi ja tämän vastakohtana lausekkeen ollessa epätosi.
Do-while-silmukka

do-while-silmukka eroaa while -silmukasta siinä, että toistoehdon tarkastus tehdään vasta silmukan rungon suorittamisen jälkeen, jolloin annettu runko tulee aina suoritetuksi vähintään kerran. Koska do-while-silmukka tarkistaa toistoehdon vasta rungon suorittamisen jälkeen, tunnetaan tämä ohjausrakenne myös nimellä post-test loop (karkeasti käännettynä: testin jälkeinen silmukka).
do {
    /* toistettava koodi */
} while (toistoehto);
For-silmukka

for-silmukka on samankaltainen kuin while, mutta sen arvot voidaan alustaa suoraan argumenteissa. for-silmukka toimii suorittamalla koodin osan toistuvasti kunnes tietty ehto on täytetty. Esimerkiksi Python-kielessä for-silmukkaan voidaan myös yhdistää range - komento jolloin muuttuja käy läpi haluttuja lukuja. Silmukan määrittelyssä annetaan kolmessa kohdassa alustustoimenpiteet, tarkistusehdot ja toiston jälkeen suoritettava toiminto, joita voi kielestä riippuen olla useita joka kohdassa. Tavanomainen määrittely näyttää samanlaiselta C, C++ ja Java kielissä:
for (int i = 0; i < 10; i++) {
    //toistettava koodi
}
Ehtoja voidaan yhdistää eri kentissä seuraavasti:
int a, b;
for (a = 0, b = 9; a < 10 && b >= 0; a++, --b)
{
    printf("a: %d, b: %d\n", a, b);
}
Foreach-silmukka

foreach-silmukka toistaa silmukan runkoa, kunnes jokainen annetun kokoelman tietue on käsitelty. Foreach-rakenne piilottaa viittauksen taulukon indeksiin tai vastaavaan käsittelyn kannalta epäoleelliseen tietoon. Kokoelman on oltava yhteensopiva foreach-rakenteen kanssa (esim. Javan Collection, Rubyn enumerable). foreach-silmukkaa käytetään usein for-silmukan sijaan aika samalla tavalla. Eroavaisuutena foreach-silmukan ja muiden for-rakenteiden välillä on se, että foreach-silmukka ei yleensä sisällä mitään eksplisiittistä laskuria. Tämän silmukan toiminta on enemmän: "tee tämä kaikille tässä kokoelmassa", entä "tee tämä x monta kertaa".
Seuraava Java-kielinen esimerkkiohjelma laskee kokonaislukutaulukon alkioiden summan - Javassa avainsana on ei ole foreach, vaan for:
int sum(int[] a) {
    int result = 0;
    for (int i : a)
        result += i;
    return result;
}
Python:
#Luodaan lista.
lista = ["1. arvo", "2. arvo", "3. arvo"]
#silmukka:
for x in lista:
            print (x);
C++ tukee foreach-silmukkaa C++11:stä lähtien rajatun alueen for-silmukkana (engl. range-based for loop):
#include <iostream>

int main()
{
    int myint[] = {1, 2, 3, 4, 5};

    for (int i : myint)
    {
        std::cout << i << '\n';
    }
}
Toistorakenteet kääntäjissä

Ohjelmointikielen kääntäjät voivat suorittaa erilaisia optimointeja, joissa suoritusaikaa pienennetään. Esimerkkeinä toistorakenteen purkaminen (engl. unrolling).
The Homesman

| The Homesman |
| --- | --- |

Ohjaaja:  Tommy Lee Jones
Käsikirjoittaja:  Kieran Fitzgerald Tommy Lee Jones Wesley Oliver
Perustuu:  Glendon Swarthoutin romaaniin The Homesman
Tuottaja:  Brian Kennedy Luc Besson Michael Fitzgerald Peter M. Brant Tommy Lee Jones Richard Romero
Säveltäjä:  Marco Beltrami
Kuvaaja:  Rodrigo Prieto
Leikkaaja:  Roberto Silvi
Tuotantosuunnittelija:  Merideth Boswell
Pääosat:  Tommy Lee Jones Hilary Swank Hailee Steinfeld William Fichtner Meryl Streep
Valmistustiedot
Valmistusmaa:  Yhdysvallat
Tuotantoyhtiö:  EuropaCorp
Levittäjä:  Saban Entertainment ADS Service Netflix
Ensi-ilta:  toukokuu 2014
Kesto:  122 minuuttia
Alkuperäiskieli:  englanti
Budjetti:  16 000 00 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Homesman on vuonna 2014 ensi-iltansa saanut Tommy Lee Jonesin ohjaama draama- ja lännenelokuva. Se perustuu Glendon Swarthoutin samannimiseen romaaniin vuodelta 1988. Elokuvan ovat käsikirjoittaneet Kieran Fitzgerald, Tommy Lee Jones ja Wesley Oliver. Elokuvan pääosissa ovat Tommy Lee Jones, Hilary Swank, Hailee Steinfeld, William Fichtner ja Meryl Streep.
Elokuva sai ensi-iltansa Cannesin elokuvajuhlilla toukokuussa 2014, jossa se kilpaili elokuvajuhlien pääpalkinnosta Kultaisesta palmusta.
Näyttelijät

| 0 | 1 | 2 |
| --- | --- | --- |
|  Tommy Lee Jones  | … |  George Briggs   |
|  Hilary Swank  | … |  Mary Bee Cuddy   |
|  Hailee Steinfeld  | … |  Tabitha Hutchinson   |
|  William Fichtner  | … |  Vester Belknap   |
|  Meryl Streep  | … |  Altha Carter   |
|  James Spader  | … |  Aloysius Duffy   |
|  Grace Gummer  | … |  Arabella Sours   |
|  Miranda Otto  | … |  Theoline Belknapp   |
|  Sonja Richter  | … |  Gro Svendsen   |
|  John Lithgow  | … |  Reverend Dowd   |
|  Tim Blake Nelson  | … |  The Freighter   |
|  Barry Corbin  | … |  Buster Shaver   |
|  Greg Baine  | … |  Doorman   |
|  Autumn Shields  | … |  Loney Belknap   |
|  Caroline Lagerfelt  | … |  Netti   |
|  Richard Andrew Jones  | … |  Carmichael   |
|  Jesse Plemons  | … |  Garn Sours   |
Aiheesta muualla

The Homesman Internet Movie Databasessa (englanniksi)
Town-luokka (risteilijä)

| Town-luokka |
| --- | --- |
 Town-luokan risteilijä HMS Gloucester

Tekniset tiedot
Uppouma:  Southampton: 11 730 t Gloucester: 12 120 t Edinburgh: 13 386 t
Pituus:  Southampton ja Gloucester: 180,32 m Edinburgh: 187,03 m
Leveys:  Southampton: 18,99 m Gloucester ja Edinburgh: 19,78 m
Syväys:  Southampton: 6,1 m Gloucester: 6,27 m Edinburgh: 6,89 m
Koneteho:  Southampton: 75 000 shp Gloucester ja Edinburgh: 82 500 shp
Nopeus:  32 solmua
Miehistöä:  750
Aseistus
Meritorjunta:  12 × BL 6 tuuman Mk XXIII -tykkiä 6 × 21 tuuman torpedoputkea 2 x Supermarine Walrus -lentovenettä
Ilmatorjunta:  Southampton ja Gloucester: 8 × QF 4 tuuman Mk XVI -ilmatorjuntatykkiä 8 × QF 2 naulan Mk VIII -ilmatorjuntatykkiä 8 x Vickers .50" Mk III -ilmatorjuntakonekivääriä Edinburgh: 12 × QF 4 tuuman Mk XVI -ilmatorjuntatykkiä 16 × QF 2 naulan Mk VIII -ilmatorjuntatykkiä 8 x 0.5" Vickers -konekivääriä
Town-luokka oli Britannian kuninkaallisen laivaston kymmenen kevyen risteilijän muodostama alusluokka, joka voidaan jakaa kolmeen alaluokkaan: Southampton-luokka, Gloucester-luokka sekä Edinburgh-luokka. Alusten suunnittelussa otettiin huomioon Lontoon laivastosopimuksen asettamat rajat.
Lontoon laivastosopimus määritti kevyen risteilijän pääaseiksi maksimissaan 6,1 tuumaa (155 millimetriä), jolloin kaikki merkittävät merivallat keskittyivät keveiden risteilijöiden rakentamiseen. Näiden alusten koko vastasi aiempia raskaita risteilijöitä, mutta aseistus oli runsaampi ja keveämpi.
Southampton-luokka

Southampton-luokka oli alaluokista ensimmäinen. Toisinaan koko luokan nimenä käytetään Southampton-luokkaa ja kaksi muuta ovat muutettuja Southampton-luokkia. Luokka suunniteltiin alun perin vastineena Yhdysvaltain laivaston Brooklyn-luokan ja Japanin laivaston Mogami-luokan aluksille.
Gloucester-luokka

Suurimpana erona edeltäneeseen Southampton-luokkaan oli uudelleen suunnitellut kansirakenteet ja paksumpi panssarointi tykkitorneissa.
Edinburgh-luokka

Edinburgh-luokan alukset kuuluivat vuoden 1936 laivasto-ohjelmaan. Ne olivat 6,71 metriä pidempiä kuin edeltäjänsä, jotta alusten raskaampi aseistus olisi ollut mahdollinen. Aluksille asennettiin 16 kuuden tuuman (152 mm) tykkiä neljään neljätykkiseen Mk XXIII torniin. Valmistuksessa aiheutuneiden ongelmien vuoksi alusten aseistus kuitenkin palautettiin kolmiputkisiin torneihin kuten aiemmissakin luokissa.
Aseistusta kuitenkin lisättiin neljällä 4 tuuman (102 mm) ja kahdeksalla 2 naulan (40 mm) ilmatorjuntatykillä. Myös alusten panssarointia vahvistettiin.
HMS Belfastin 6 tuuman Mk XXIII tykkitornit
The Second Stage Turbine Blade

| The Second Stage Turbine Blade Coheed and Cambria |
| --- | --- | --- |

Studioalbumin tiedot
 Äänitetty : lokakuu–marraskuu 2001 Stainglass studiolla Paramusissa, New Jerseyssä
 Julkaistu: 5. maaliskuuta 2002
 Tuottaja(t): Michael Birnbaum  Chris Bittner
 Tyylilaji: Progressiivinen rock
 Kesto: 55.33
 Levy-yhtiö: Equal Vision Records Defiance Records
Coheed and Cambrian muut julkaisut
| Delirium Trigger 2000 | The Second Stage Turbine Blade 2002 | In Keeping Secrets of Silent Earth: 3 2003 |
The Second Stage Turbine Blade on yhdysvaltalaisen progressiivisen rockyhtyeen Coheed and Cambrian ensimmäinen studioalbumi. Sen julkaisi 5. maaliskuuta 2002 levy-yhtiö Equal Vision Records. Levy julkaistiin uudelleen 20. syyskuuta 2005 kolmen ennen julkaisemattoman bonusraidan kanssa.
Kappaleet

Kaikki kappaleet kirjoittanut Coheed and Cambria.
Second Stage Turbine Blade – 0.52
Time Consumer – 5.41 (ft. Dr. Know)
Devil in Jersey City – 4.47
Everything Evil – 5.50
Delirium Trigger – 4.47
Hearshot Kid Disaster – 5.40
33 – 3.29
Junesong Provision – 5.20
Neverender – 5.22
God Send Conspirator – 13.45 (sisältää piilotetun kappaleen "IRO-Bot")
Kappaleet > Uudelleenjulkaisun bonuskappaleet

Elf Tower New Mexico – 6.03
Junesong Provision – 5.33 (akustinen demo)
Everything Evil – 13.37 (sisältää piilotetun kappaleen "IRO-Bot")
Kokoonpano

Claudio Sanchez – laulu, kitara
Josh Eppard – rummut
Michael Todd – basso, laulu
Travis Stever – kitara
Kokoonpano > Vierailevat muusikot

Nate Kelley – rummut kappaleissa "Delirium Trigger" ja "33")
Dr. Know – kitara kappaleessa "Time Consumer"
Todd Martin – kappaleiden "Delirium Trigger" ja "33" nauhoittaminen
Montana Masback – laulu kappaleessa "Hearshot Kid Disaster"
Kokoonpano > Muut tekijät

Michael Birnbaum – tuotanto, miksaus
Chris Bittner – tuotanto, miksaus
Jayson Dezuzio – nauhoittaminen, esituotanto
Roger Lian – masterointi
Trond Hedström

Trond Erik Hedström (27. syyskuuta 1917 Turku – 22. marraskuuta 1982 Teneriffa, Espanja) oli suomalainen valokuvaaja.
Hedström kirjoitti ylioppilaaksi vuonna 1936 ja opiskeli kemiaa Åbo Akademissa. Hän aloitti valokuvausharrastuksen vuonna 1942 ja ammattimaisen muotokuvauksen vuonna 1946. Sitä ennen hän oli työskennellyt Serlachiuksen ja Ahlströmin puutavaratehtaiden myyntitehtävissä. Hän toimi henkilö- ja maisemakuvaajana Helsingissä vuodesta 1946 sekä mainos- ja teollisuuskuvaajana vuodesta 1960 eteenpäin. Hedström järjesti vuonna 1953 Helsingissä ensimmäisen valokuvanäyttelynsä, joka herätti paljon huomiota. Viimeiset elinvuotensa hän asui ja työskenteli Teneriffalla Kanariansaarilla.
Hedström toimi aktiivisesti valokuva-alan järjestöissä, kuten Suomen Kameraseurojen Liiton puheenjohtajana 1954–1958. Hän piti yksityisnäyttelyitä Helsingin lisäksi Intiassa 1955 ja Portugalissa 1959. Hänen kansainvälisiä arvonimiään olivat ARPS 1950, APSA, EFIAP 1957 ja FRPS 1966. Hän sai valtionpalkinnon vuonna 1968.
Julkaisuja

Det ensamma trollet – en saga i bilder, Holger Schildts förlag, 1945.
Julkaisuja > Suomi väreissään -kirjasarja

Kuopiosta Kuusamoon : erämaitten kauneutta. Teksti Reino Kalliola.  WSOY, 1959.
Ruijan rantoja 1960. Teksti Leila Arpiainen. WSOY, 1960.
Varsinais-Suomi : maan ja meren kauneutta. Teksti Martti Haavio. WSOY, 1961.
Hangosta Iisalmeen : saariston ja Saimaan kauneutta. Teksti Reino Kalliola. WSOY, 1962.
Päijänteen ympäri : järviseudun kauneutta. Teksti Maija Turunen. WSOY, 1962.
Hangosta Iisalmeen : saariston ja Saimaan vesien kauneutta. Teksti Reino Kalliola. WSOY, 1962.
Sydän-Suomessa : suven ja syksyn kauneutta. Teksti Harri Tapper. WSOY, 1963.
Kanta-Hämettä : rintamaiden ja salomaisemien kauneutta. Teksti Martti Rapola. WSOY, 1964.
Pirkanmaa : Tampereen ”territorion” kauneutta. Teksti Otto-Iivari Meurman. WSOY 1967.
Lumoava Lappi : Pohjois-Suomen kauneutta. Teksti Kullervo Kemppinen. WSOY, 1968,
Tvins

Tvinsin entinen logo.
TVINS AB on yhtiö, joka myy tyypillisiä ostoskanavatuotteita, kuten kuntoilu- ja siivousvälineitä sekä terveyden- ja kauneudenhoitoon liittyviä tarvikkeita. Suomessa Tvins mainostaa valikoimaansa MTV3-, TV5- ja Frii-kanavien tunninmittaisella ohjelmapaikalla. Tvinsin kaikki hyödykkeet ovat alkuperäistuotteita, joten niitä saa ainoastaan heiltä.
Tvinsin omistaa yhdysvaltalainen Thane Direct, jolla on paikalliset yhtiöt Yhdysvalloissa, Kanadassa, Yhdistyneessä kuningaskunnassa ja Saksassa. Yhtiön johdossa on tanskalais-ruotsalainen kaksikko,selvennä jolla on vuosien kokemus kotimarkkinoinnissa ja vähittäiskaupassa. Tvinsin pääkonttori sijaitsee Ruotsissa, Malmön keskustassa, mistä johdetaan kaikkien maiden liiketoimintoja.
Aiheesta muualla

Tvinsin suomenkieliset kotisivut
Thane Inc:n kotisivut (englanniksi)
Tulevaisuus on musta

| Tulevaisuus on musta Häiriköt |
| --- | --- | --- |

EP-levyn tiedot
 Julkaistu: toukokuu 2012
 Formaatti: 7" vinyyli
 Tyylilaji: ramopunk
 Levy-yhtiö: Airiston punk-levyt
Häiriköiden muut julkaisut
| Ratkaisu 2006 | Tulevaisuus on musta 2012 | Helsinki 2015 |
Tulevaisuus on musta on ramopunk-yhtye Häiriköiden EP-levy, joka julkaistiin toukokuussa 2012 levymerkillä Airiston punk-levyt. Albumin kansikuvan on toteuttanut Santtu Särkäs.
Yhtye keikkaili albumin julkaisun tiimoilta viiden keikan verran huhti–toukokuussa 2012.
Kappaleet

Tulevaisuus on musta
Ulkopuolinen
Kun maailma kaatuu niskaan
(Mä oon) vihaaja
Aiheesta muualla

Tulevaisuus on musta discogs.com -sivustolla
Tohvelikukat

| Tohvelikukat |
| --- | --- |
 Liuskatohvelikukka (Calceolaria tripartita)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Calceolariaceae
Tribus::  Calceolarieae
Suku::  Tohvelikukat Calceolaria  L.
Alasuvut ja sektiot
 Calceolaria (19 sektiota)  Cheiloncos (2 sektiota)  Rosula (3 sektiota) 
Katso myös
   Tohvelikukat Wikispeciesissä   Tohvelikukat Commonsissa 
Infobox OKNimi-testi OK: 
Tohvelikukat (Calceolaria) on Calceolariaceae-heimoon kuuluva suku, johon kuuluu noin 250–280 lajia. Se on selvästi heimonsa runsaslajisin suku. Tohvelikukat on jaettu yleensä kolmeen alasukuun (Calceolaria, Cheiloncos, Rosula) ja 24 sektioon. Suurin osa lajeista kuuluu Calceolaria-alasukuun.
Sukuun kuuluvia lajeja ovat kivikkotohvelikukka (C. biflora), ryhmätohvelikukka (C. Fruticohybrida-ryhmä), tohvelikukka (isotohvelikukan risteymiä) (C. Herbeohybrida-ryhmä), varputohvelikukka (C. integrifolia), liuskatohvelikukka (C. tripartita) ja isotohvelikukka (C. × speciosa). Huonekasvina pidetyt tohvelikukat ovat isotohvelikukan yksivuotisia risteymiä.
Tohvelikukat kasvavat luonnossa Meksikosta Tulimaahan ulottuvalla alueella, etenkin Andeilla 2000–4000 metrin korkeudella merenpinnasta, mutta Patagoniassa myös Andien alarinteillä vuoriston molemmin puolin. Suvulla on kaksi monimuotoisuuskeskusta – toinen Perun pohjoisosissa ja toinen Chilen keskiosissa.